আগামী সপ্তাহে বিমানবন্দর-শহিদ ক্ষুদিরাম সরাসরি মেট্রো চালু

কলকাতা: কলকাতার মেট্রোর (Kolkata Metro) যাত্রীদের জন্য বড় সুখবর। আগামী সোমবার, অর্থাৎ ১৫ ডিসেম্বর থেকে দমদমের জয়হিন্দ বিমানবন্দর স্টেশন থেকে শহিদ ক্ষুদিরাম (Sahid Khudiram Metro Station) স্টেশন পর্যন্ত সরাসরি মেট্রো পরিষেবা চালু করতে যাচ্ছে মেট্রো রেল। দক্ষিণ কলকাতা থেকে দমদম বিমানবন্দর বা জয়হিন্দ (Jaihind Metro Station) পৌঁছনোর সংযোগকারী স্টেশন। সেই পথ পুজোর আগে চালুও হয়ে গিয়েছে। কিন্তু কবি সুভাষ বন্ধ থাকায় সরাসরি জয়হিন্দ স্টেশন পর্যন্ত মেট্রো পরিষেবা এতদিন পাওয়া যাচ্ছিল না। এবার সেই সমস্যার সমাধান।

মেট্রো সূত্রে জানানো হয়েছে, সোমবার থেকে শুক্রবার, এই পাঁচ কর্মদিবসে প্রতিদিন দুটি সরাসরি মেট্রো পরিষেবা চালু থাকবে। একটি পরিষেবা থাকবে সকালের ব্যস্ত সময়ে এবং অন্যটি সন্ধেয় দিনের শেষ দিকে। প্রথম সরাসরি মেট্রোটি জয় হিন্দ বিমানবন্দর স্টেশন থেকে ছাড়বে সকাল ৯টা ৩৬ মিনিটে। দ্বিতীয়টি ছাড়বে রাত ৯টা নাগাদ। আপাতত পরীক্ষামূলকভাবে এই পরিষেবা চালু করা হচ্ছে বলে জানিয়েছে মেট্রো কর্তৃপক্ষ। ব্যস্ত সময়ে বিমানবন্দরমুখী এবং বিমানবন্দর থেকে শহরের বিভিন্ন প্রান্তে যাতায়াতকারী যাত্রীদের জন্য এই পরিষেবা অত্যন্ত উপকারী হবে।

আরও পড়ুন: কেন মেসিকে ঘিরে থাকবে হ্যাংলার দল? বিস্ফোরক কুণাল

অন্য খবর দেখুন